اس درمیان انھیں احساس ہوچلا تھا کہ میڈیا میں بہتر مسقبل کے لیے ہجرت لازمی ہے چنانچہ بہترکی تلاش میں صحافت کے اپنے استاذ معروف صحافی مولانا صادق بستوی کے مشورے سے قومی راجدھا نی دہلی کا رخ کیا اور ایک بار پھر اردو میڈیا سے وابستہ ہو گئے ، جون 2006 سے روزنامہ ہندوستان دہلی میں رپورٹنگ شروع کی ،یہاں ابھی چند ماہ ہی گذرے تھے کہ جماعت اسلامی ہند کے ترجمان ،موقر اخبار سہ روزہ دعوت میں بطور سب اڈیٹر تقرر ہو گیا ، یکم ستمبر 2006 کو سہ روزہ دعوت جوائن کیا،اس درمیان ان کی صحافتی سرگرمیوں میں دل چسپی بڑھتی گئی اور 2008 میں کناڈا سے آن لائن شائع ہونے والے اخبار اردو ٹائمز ڈاٹ کام کے لیے بھی ہندوستان سے لکھنے لگے ،یہ سلسلہ لگ بھگ 4 برس تک جاری رہا ۔
Entity: جماعت اسلامی ہند — Type: /organization, /organization/political_party